Tragediile se țin lanț în familia tinerei studente la Medicină care a fost ucisă cu sânge rece de iubit. Vărul Andreei, în vârstă de 17 ani, a murit la o zi după înmormântarea fetei.
Verișorul Andreei a încercat să traverseze strada printr-un loc nepermis, moment în care a fost lovit de o mașină chiar sub ochii mamei sale.
Băiatul a primit îngrijiri medicale la fața locului și a fost transportat la spital, unde a stat în comă zile întregi. La o zi distanță după ce familia a condus-o pe Andreea pe ultimul drum, tânărul și-a dat ultima suflare.
Acum, cu ultimele puteri, familia îndurerată se pregătește din nou de înmormântare.